Ovo je spiska likova serije "CSI: Crime Scene Investigation", koja se emitovala od 6. oktobra 2000. do 27. septembra 2015. godine. George Eads i Paul Guilfoyle su jedini glumci koji su se pojavili u svim sezonama, sem što Guilfoyle nije bio u glavnoj postavi u poslednjoj sezoni.

Pregled
-------

| Glumac | Lik | Sezone |
| --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Završetak |
| William Petersen | CSI Level III ŠefGil Grisom | **Glavni** | Sećanje | Epizodni |  | Glas |  | Epizodni |
| Marg Helgenberger | CSI Level III Pomoćnik šefaKetrin Vilouz (Šef, sezone 5, 10–12) | **Glavni** |  | Epizodni |  | Epizodni |
| Jorja Fox | CSI Level IIISara Sajdl (Konsultant, sezone 8-9) | **Glavni** | Epizodni | **Glavni** |
| Gary Dourdan | CSI Level IIIVorik Braun | **Glavni** |  |
| George Eads | CSI Level IIINik Stouks (Pomoćnik šefa, sezone 11–12) | **Glavni** |  |
| Paul Guilfoyle | LVPD Detektiv KapetanDžim Bras | **Glavni** |  | Epizodni |
| Eric Szmanda | CSI Level IIIGreg Sanders (DNK Tehničar. sezone 1–5; CSI Level I, sezone 5–7; CSI Level II, sezone 8–10) | Epizodni | **Glavni** |
| Robert David Hall | Glavni medicinski veštakAl Robins | Epizodni | **Glavni** |
| Louise Lombard | LVPD Zamenik šefaSofija Kurtis (CSI Level III, sezona 5; VD šefa, sezona 5; Pomoćnik šefa, sezona 5; Detektiv za ubistva. seasons 6–8) |  | Epizodni | **Glavni** | Epizodni |  | Epizodni |  |
| Wallace Langham | Tehničar za tragoveDejvid Hodžis |  | Epizodni | **Glavni** |
| Lauren Lee Smith | CSI Level IIRajli Adams |  | **Glavni** |  |
| Laurence Fishburne | CSI Level II Rej Lengston |  | **Glavni** |  |
| Liz Vassey | DNK TehničarVendi Sims |  | Epizodni | **Glavni** | Epizodni |  |
| David Berman | Pomoćnik medicinskog veštakarDejvid Filips | Epizodni | **Glavni** |
| Ted Danson | CSI Level III ŠefDi Bi Rasel |  | **Glavni** |
| Elisabeth Harnois | CSI Level IIIMorgan Brodi |  | Epizodni | **Glavni** |
| Elisabeth Shue | CSI Level III Pomoćnik šefaDžuli Finlej |  | **Glavni** |  |
| Jon Wellner | DNK TehničarHenri Endrus |  | Epizodni | **Glavni** |

Glavni ikovi
------------

### Dr. Gilbert Grisom

*Glavni članak: Gil Grissom*

**Dr. Gilbert "Gil" Grisom** (u seriji od 1. do 9. sezone, epizodno u u 11. sezoni i *Završetku*; tumačio ga *William Petersen*) šef je noćne smjene forenzičkog odjela Las Vegasa i forenzički entomolog s doktoratom iz biologije na UCLA. Poznat je kao veoma temeljit i metodičan naučnik, ali i kao introvertna osoba. Dobro poznaje znakovni jezik (jezik gluhih), a patio je od otoskleroze (naslijedio od majke), ali se podvrgao operaciji. Odgojen je kao katolik, ali ne prakticira vjeru. Na kraju (u posljednjoj epizodi) 6. sezone ("Način za umiranje -Bum bum II deo-") otkriveno je da je u ljubavnoj vezi sa Sarom Sajdl. Zaprosio ju je u osmoj sezoni, što ona prihvaća, ali kasnije odlazi iz serije. Ovaj lik donekle je zasnovan na stvarnom forenzičaru *Danijelu Holstinu*. 
Za Williama Petersena bilo je objavljeno da je obnovio ugovor za 9. sezonu serije, ali *Associated Press* je 15. 7. 2008. objavio da Petersen napušta seriju nakon 10. epizode u 9. sezoni kako bi se mogao više posvetiti pozorišnim aktivnostima. U njegovoj posljednjoj sceni kao regularnog člana vidimo ga pri susretu sa Sarom u tropskim šumama Kostarike. Pojavio se u 11. sezoni (epizoda "Dve gđe. Grisom") kad je razgovarao sa Sarom i svojom majkom preko laptopa i u pretposljednjoj i posljednjoj epizodi 15. sezone ("Besmrtni -I deo-" i "Besmrtni -II deo-") kad su on, Ketrin i Bras pomogli timu da reši slučaj. Ostao je izvršni producent serije.

### Ketrin Vilouz

*Glavni članak: Catherine Willows*

**Ketrin Vilouz** (u seriji od 1. do 12. sezone, epizodno u 14. sezoni i *Završetku*; tumačila je *Marg Helgenberger*) zamjenik je Gila Grisoma na mjestu šefa noćne smjene. Nakon njegovog odlaska preuzela je vodstvo tima. Često se prepire s Grisomom i Eklijem kad osjeti da je njen autoritet kompromitiran. U ranijim sezonama Ketrin stalno insistira da dobije promociju ili da provodi više vremena sa kćerkom Lindzi. Izrazila je zanimanje prema kolegi Voriku Braunu kada je rekla da je "radost fantazijâ u činjenici da bi se one mogle ostvariti", nakon što je saznala da se Vorik oženio u 6. sezoni. Njen bivši muž *Edi* i otac *Sem Braun* ubijeni su tokom serije. Školovanje na koledžu plaćala je zarađujući kao egzotična plesačica. Ovaj lik zasnovan je na stvarnoj forenzičarki *Jolandi MekKliri*. Ketrin je unazađena u prvoj epizodi 12. sezone kada je novi šef postao Di Bi Rasel. Na kraju 12. epizode istog ciklusa ("Vilouz u vetru -Rajsferšlusnuto III deo-") je otišla iz tima da bi se pridružil FBI-ju. U 5. epizodi 14. ciklusa se pojavila kao sećanje, a u posljednje dve epizode 15. sezone je pomagala zajedno sa Grisomom i Brasom timu.

### Sara Sajdl

*Glavni članak: Sara Sidle*

**Sara Sajdl** (od 1. do 8. i od 11. do 15. sezone i *Završetak*; epizodno u 9. i 10. epizodi; tumačila je *Jorja Fox*) bila je analitičar materijala i elemenata. Diplomirala je fiziku na Harvardu, a prije Las Vegasa radila je u San Francisku. Zamijenila je Holi Gribs nakon što je pomogla u istraživanju njene smrti. U potpunosti je posvećena poslu i ide dokle god se to može samo da bi pravda bila zadovoljena, i za žrtve i za zločince. Često je "hladnog" tona i ponašanja. Otac alkoholičar tukao je nju i njenu majku Loru, sve dok jednom Lora nije "pukla" i izbola ga do smrti; posljedica toga jesu Sarine emocionalne teškoće kada radi na slučajevima zlostavljanja žena i djece. Nakon očeve smrti i odlaska majke u zatvor, data je na odgajanje u dom za nezbrinutu djecu. Prihvatila je Grisomovu prosidbu u 8. sezoni (epizoda *The Case of the Cross-Dressing Carp*). Nekoliko epizoda poslije (epizoda *Goodbye and Good Luck*) Sara napušta tim nakon jednog teškog slučaja. Nije se oprostila s kolegama ni s Grisomom, ali mu je ostavila poruku u kojoj kaže da se mora suočiti s duhovima prošlosti, a to ne može uraditi u Las Vegasu. Vratila se kao gost u 9. sezoni zbog Vorikove smrti i Grisomovog odlaska. U 10. sezoni pojavljuje se u epizodnoj ulozi kako bi popunila prazninu nastalu odlaskom Rajli. Od 11. sezone je ponovo glavni lik.

### Vorik Braun

*Glavni članak: Warrick Brown*

**Vorik Braun** (od 1. do 9. sezone; tumačio ga *Gary Dourdan*) bio je AV (audio-video) analitičar. Las Vegas mu je rodni grad, a diplomirao je hemiju na UNLV-u. Glavni aspekt Vorikovog lika bila je njegova ovisnost o kockanju od koje se oporavljao, a taj oporavak ometala je činjenica da živi i radi u gradu kocke. U prvoj epizodi serije novi član CSI-tima *Holi Gribs* ubijena je radeći na mjestu zločina dok je Vorik bio odsutan, uplaćujući tiket u kladionici. Umalo je izgubio posao zbog toga što ju je ostavio samu na mjestu zločina. Grisomovo prijateljstvo i pomoć jako mu je pomoglo da savlada ovisnost, ali je njegova naglost i temperament bila jedan od Eklijevih razloga da istraži, a zatim i razdvoji tim noćne smjene u 5. sezoni. Vorik je bio jako privržen rodnom gradu i koristio je svoje kockarsko iskustvo u istragama. Oženio se u šestoj, a razveo u 8. sezoni. U 17. epizodi 8. sezone otkriveno je da ima dijete. Vorika od 8. sezone više nema u seriji jer se Dourdan i CBS nisu mogli dogovoriti o uvjetima novog ugovora. Kao rezultat toga, na kraju 17. epizode 8. sezone zamjenik šerifa puca Voriku u vrat i prsa dok sjedi u autu i ostavlja ga da umre. Umire na početku 1. epizode 9. sezone na Grisomovim rukama.

### Nikolas Stouks

*Glavni članak: Nick Stokes*

**Nikolas "Nik/Niki" Stouks** (od 1. do 15. sezone; tumačio ga *George Eads*) smireni je i druželjubivi bivši bejzbolaš i član bratstva iz Dalasa s diplomom iz krivičnog prava na teksaškom *A&M* univerzitetu. Zbog toga što je kao dječak bio zlostavljan, njegov lik je prikazan kao saosjećajniji, za razliku od svojih kolega, što mu je donijelo nekoliko ukora s njihove strane; također, sklon je tome da emotivno pristupi slučajevima. U epizodi *Grave Danger* Nik je živ zakopan. Preživio je, ali ga je to dosta promijenilo. To je bilo vrlo primjetljivo u epizodi *Gum Drops* kada su ga ponijele emocije tražeći nestalu djevojčicu za koju se smatralo da je mrtva. Bio je, također, i uhođen u epizodi *Stalker* kada je majstor Niajdžl Krejn umislio da je Nik njegov najbolji prijatelj. Jednom je pomogao prostitutki s kojom se kasnije upustio u vezu. Ubijena je, a on je bio glavni osumnjičeni (epizoda *Boom*). Tečno govori španski jezik. U 1. epizodi 11. sezone Ketrin ga je unapredila u zamjenika šefa noćne smjene. U 18. epizodi 15. sezone je otišao iz tima da bi postao šef druge laboratorije.

### Džejms Bras

*Glavni članak: Jim Brass*

Kapetan **Džejms "Džim/Džimbo" Bras** (u seriji od 1. do 14. sezone; epizodno u *Završetku*; tumačio ga *Paul Guilfoyle*) bio je šef CSI-tima u Las Vegasu dok nije vraćen u Odjel za ubistva u drugoj epizodi. Inače je iz Novog Džerzija. Nastavlja raditi s forenzičarima uprkos problemima u 2. sezoni serije sa kćerkom *Eli*, koja je ovisnik o drogama i bavi se prostitucijom u Los Anđelesu. U epizodi iz 2. sezone *Eli* otkriveno je da on nije njen biološki otac (žena ga je varala s njegovim partnerom). Od 2. epizode Bras je kapetan u Odjelu za ubistva i blisko sarađuje sa CSI-timom. Blizak je Grisomov prijatelj kojem je dao pravnu punomoć u slučaju da mu se radi o životu ili smrti, a ima gotovo roditeljski odnos prema Sari Sajdl. Često privodi svjedoke i ispituje osumnjičene. U epizodi *Bum bum* iz 6. sezone dvaput je pogođen od strane Vilijama Katlera, nakon što ga je uvjerio da pusti taoca. Na kraju 14. sezone je otišao u penziju. Pomogao je timu u rešavanju jednog slučaja u epizodi *Besmrtni -I deo-* u 15. sezoni.

### Gregori Sanders

*Glavni članak: Greg Sanders*

**Gregori "Greg/Gregi" Sanders** (od 3. do 15. sezone i *Završetak*; epizodno u 1. i 2. sezoni; tumačio ga *Eric Szmanda*) najprije je bio DNK-analitičar. Prošao je obuku i rad na terenu, te je u epizodi *Ko je ubio Šerloka?* iz 5. sezone i službeno postao član CSI-tima. Unatoč enciklopedijskom znanju iz analize DNK i tragova, još uvijek je neiskusan u terenskom radu i često asistira iskusnijim kolegama. Bio je zainteresiran za brojne žene i iz laboratorija i izvan njega, uključujući i nekadašnju mentoricu i najbolju prijateljicu Saru Sajdl. U epizodi iz 7. sezone *Cmokotanje zadnjice* brutalno ga je pretukla jedna banda dok je spašavao drugu žrtvu. Član je *Orlovskih skauta*. Također je napisao i knjigu o historiji Las Vegasa i često ga zaintrigiraju slučajevi koji vuku porijeklo iz "starog Las Vegasa", kojim je tada vladala mafija.

### Dr. Albert Robins

*Glavni članak: Al Robbins*

**Dr. Albert "Al/Doca" Robins** (od 3. do 15. sezone i *Završetak*; epizodno u 1. i 2. sezoni; tumačio ga *Robert David Hall*) glavni je okružni patolog. Oženjen je, ima troje djece i blizak je Grisomov prijatelj. On je često jedini koji razumije Grisoma i obrnuto. Na nogama ima proteze, a implicirano je da je noge izgubio u nesreći pokušavajući iskopati pod na mjestu zločina. Hendikepiranost lika vuče porijeklo od samog glumca Halla koji je izgubio noge u saobraćajnoj nesreći.

### Sofija Kurtis

*Glavni članak: Sofia Curtis*

**Sofija Kurtis** (u 7. sezoni; epizodno u 5. 6. 8. i u 11. sezoni; tumačila je *Louise Lombard*) detektivka je u Odjelu za ubistva. Bila je forenzičarka koja je postala član Grissomovog tima nakon što je polovinom 5. sezone pomoćnik direktora Kriminalističkog laboratorija *Conrad Ecklie* razdvojio tim na 2 dijela (Grissomov i Catherinin). Međutim, ubrzo je počela razmišljati o tome da dâ otkaz pogođena činjenicom da je degradirana s mjesta šefa dnevne smjene. U 6. sezoni napravila je promjenu u karijeri prebacivši se iz forenzičara u detektive. Na kraju 7. sezone je napustila glavnu postavu. Pojavila se u jednoj epizodi 12. sezone.

### Dejvid Hodžis

*Glavni članak: David Hodges (CSI)*

**Dejvid Hodžis** (od 8. do 15. sezone i *Završetak*; epizodno od 3. do 7. sezone; tumačio ga *Wallace Langham*) laboratorijski je tehničar i specijalista za razne vrste materijalnih tragova koji je iz Los Anđelesa premješten u Las Vegas. Njegov lik seriji daje dozu komike, iako ga većina kolega smatra nepodnošljivim i iritantnim. Uvijek se pokušava dodvoriti Grisomu, koji povremeno oda priznanje Hodžisovoj stručnosti. Prvi put se pojavio u epizodi *Recept za ubistvo* iz 3. sezone. Bio je zainteresiran za kolegice iz laboratorija *Miu Dikerson* i *Vendi Sims*, a jednom je naveo sve laboratorijske tehničare da pokušaju riješiti (iza Grisomovih leđa) slučaj ubice-maketara, otkrivši pritom ključni trag (7. sezona, epizoda *Laboratorijski pacovi*). Hodžis ima i izvanredno čulo mirisa i može identificirati ključne hemijske spojeve po samom njihovom mirisu. Hodžis se prodružio glavnoj glumačkoj postavi na početku 8. sezone.

### Rajli Adams

*Glavni članak: Riley Adams*

**Rajli Adams** (u 9. sezoni; tumačila je *Lauren Lee Smith*) bivša je policajka iz Sent Luisa koja je postala forenzičarka. Dolazi u Las Vegas da popuni prazno mjesto u njihovom timu, koji je još potresen ubistvom kolege Vorika Brauna. 15. 5. 2008. CBS je izdao obavijest za štampu koja potvrđuje da će se Lauren Lee Smith priključiti glumačkoj ekipi CSI-a u ulozi Rajli Adams, ulozi koja bi trebala popuniti prazninu nastalu odlaskom Sare Sajdl u prethodnoj sezoni. Prema toj obavijesti, Adamsova je nonkonformistica koja se priključila policiji iz pobune prema ocu koji je psihijatar. Napustila je tim na kraju 9. sezone zbog "nedovoljne podrške i lošeg rukovođenja ekipom" od strane Ketrin.

### Dr. Rejmond Lengston

*Glavni članak: Raymond Langston*

**Dr. Rejmond "Rej" Lengston** (od 9. do 11. sezone; epizodno u 9. sezoni; tumačio ga *Laurence Fishburne*) pomoćnik je šefa noćne smjene i konsultant CSI-tima. O ovom liku CBS je ranije objasnio da "mu je fokus na razumijevanju ponašanja kriminalaca, kako i zašto ljudi rade nasilna djela – tendencije koje on vidi i u sebi. Tokom istrage jednog ubistva, dolazi u kontakt sa CSI-timom i na kraju im se pridružuje kao forenzičar 1. nivoa". Nekad je bio doktor i radio u bolnici. Njegov kolega s posla ubio je 27 pacijenata i bili su mu predočeni svi dokazi, međutim, to nikad nije riješio. CBS je potvrdio da će se Fishburne pridružiti seriji od 9. epizode u 9. sezoni, a Grisom će otići u narednoj epizodi. Pridružio se glavnoj glumačkoj postavi u 11. epizodi 9. sezone nakon Gilovog odlaska. Na kraju 11. sezone odlazi da bi našao ubice svoje žene.

### Vendi Sims

*Glavni članak: Wendy Simms*

**Vendi Sims** (u 10. sezoni; epizodno do 6. do 9. i u 11. sezoni; tumačila je *Liz Vassey*) je DNK-tehničarka. Radila je u San Francisku prije dolaska u Las Vegas (epizoda *Tajne i muve*). U epizodi *Laboratorijski pacovi* pomaže Hodžisu da istraži slučaj ubice-maketara. Ova dva lika imaju kontinuirano rivalstvo, ali i uzajamne romantične osjećaje, koje ipak zadržavaju za sebe. Hodžis se žali da Vendi pokušava sve preuzeti i misli da je ona "previše kul" za laboratorij. Vendi vrijeđa Hodžisa nazivajući ga "čudakom" i "gubitnikom", ali hvali njegove metode u istrazi. Pomalo je šeprtljasta u poslu. Imala je veliku raspravu sa dr. Robinsom oko dokaznog materijala s već ustajalom krvi u epizodi *Neka krvari*. Otkrila je da je u nezavisnom horor-filmu igrala djevojku koja bude prepolovljena motornom pilom. U 10. sezoni je "premještena" iz epizodnih u glavne likove serije. Na kraju 10. sezone napušta glavnu postavu. Poslednji put se pojavila u 2. epizodi 11. sezone.

### Dr. Dejvid Filips

*Glavni članak: David Phillips (CSI)*

**Dr. Dejvid "Super Dejv" Filips** (od 10. do 15. sezone i *Završetak*; epizodno od 1. do 9. sezone; tumačio ga *David Berman*), čiji je nadimak "Super Dejv", pomoćnik je dr. Robinsa. Nadimak je dobio nakon što je spasio život žrtve tokom obdukcije (žrtva je još bila živa). Zbog posla kojim se bavi, malo ga šta može uznemiriti, mada su ga u ranijim sezonama kolege zadirkivale zbog pretpostavljenog manjka društvenog života. Ipak, početkom 7. sezone uplovio je u bračne vode. Otkrio je da njegova žena uživa slušati o svim grotesknim detaljima njegovog posla (epizoda *Gušterov skok*). Tokom 8. sezone neki znakovi ukazuju na to da supruga pokušava promijeniti njegov izgled. Krajem 9. sezone uspješno je izveo prvu samostalnu obdukciju. U 10. sezoni se pridružio glavnoj glumačkoj postavi serije.

### Diebenkorn Rasel

*Glavni članak: D.B. Russell*

**Diebenkorn "Di Bi" Rasel** (od 12. do 15. sezone i *Završetak*; tumačio ga je Ted Danson) je došao kao novi vođa nakon Rejevog odlaska na kraju 11. sezone. Ima ženu, ćerku, sina i unuku. Epizodu pre nego što je Ketrin otišla, ona je bila napadnuta u svojoj kući. Pobegla je napolje dok su pucali na nju. Di Bi je naišao kolima i ušla je u njegov auto i pritom je ranjena. U sledećoj epizodi su se ona i Di Bi vratili u laboratoriju i ona je napustila tim. Di Bi je u 14. epizodi 12. sezone sezone doveo svoju prijateljicu Džuli Finlej. Njih dvoje su ranije radili zajedno. Na kraju serije Di Bi napušta laboratoriju i prelazi da radi u FBI sa Ejveri Rajan. 

### Morgan Brodi

*Glavni članak: Morgan Brody*

Morgan Brodi (od 12. do 15. sezone i *Završetak*; epizodno u 11. sezoni; tumačila je Elisabeth Harnois) je ćerka šerifa Konrada Eklija. Pridružila se Di Bi-ju i timu na početku 12. sezone. Pojavila se u jednoj epizodi 11. sezone. U 12. sezoni je otkriveno da njeno i Gregovo prezime možda vuku korene od istog predaka. Morgan je u epizodi *Koža u igri* oteta. U epizodi *Đavo i Di Bi Rasel -Koža u igri II deo-* je ranjena u leđa i odvedena je u bolnicu. Preživela je ranjavanje. U jednoj epizodi Morgan je oteta zajedno sa helikopterom u kojem se vozila. Prilikom pada je lakše ranjena i preživela je. 

### Džuli Finlej

*Glavni članak: Julie Finlay*

**Džuli "Džuls/Fin" Finlej** (od 12. do 15. sezone; tumačila je Elisabeth Shue) je zamenila Ketrin na mestu pomoćnika šefa smene. U tim ju je doveo Di Bi sa kojim je i ranije radila. On je nju zvao *Džuls*, a ona njega pravima imenom *Diebenkorn*. U istoj sezoni su se dogovorili da on nju zove *Fin*, a ona njega *Di Bi*, kako ga svi zovu. U epizodi *Kraj igre* je pronađena povređena u gepeku automobila i odvedena je u bolnicu. U epizodi *Besmrtni* je otkriveno da je podlegla povredama. Na kraju epizode *Besmrtni -II deo-* Di Bi je poneo njenu sliku kada je odlazio u FBI i rekao je da gde god da on ide tamo ide i Fin.

### Henri Endrus

*Glavni članak: Henry Andrews*

**Henri Endrus** (od 13. do 15. sezone i *Završetak*; epizodno od 5. do 12. sezone; tumačio ga Jon Wellner) je laborant. Prvi put se pojavio pred kraj 5. sezone (epizoda *Smrznuto*). Na početku 13. sezone (epizoda *Loša karma -Dolazak kući -II deo-*) se pridružio glavnoj glumačkoj postavi.

Epizodni likovi
---------------

U seriji je gostovalo i dosta poznatih ličnosti, pjevača i glumaca iz drugih serija. Evo nekih:

* **Stephen Baldwin**, zvijezda filma *Usual Suspects*, pojavio se kao Jesse Acheson, protiv koga se vodila istraga u epizodi *Compulsion* (sezona 5).
* **Roger Daltrey**, frontmen grupe *The Who*, igrao je nestalog mafijaškog šefa koji se vraća u Las Vegas da se osveti onima koji su ga pokušali ubiti (epizoda *Living Legend*, sezona 7).
* **America Ferrera**, zvijezda serije "Ružna Betty" (Ugly Betty) i Disneyevog kanala, pojavila se u epizodi *Harvest* (sezona 5).
* **Faye Dunaway** glumila je poznatu bivšu šou-plesačicu i bivšu ljubav mafijaškog mogula u epizodi *Kiss Kiss, Bye Bye* (sezona 6).
* **Danny Bonaduce** pojavio se kao *Izzy Delancy*, prva žrtva ubice-maketara, u dvodijelnoj 1. epizodi 7. sezone *Built to Kill*, te epizodi *Loco Motives*.
* **Kelly Rowan**, iz serije *The O. C.*, pojavila se u epizodi *Slaves of Las Vegas* kao Eileen Nilson, supruga čovjeka koji ju je mrzio. Natjerala je djevojku iz podzemnog fetiš-kluba da se ponaša kao ona, što je nagnalo njenog nasilnog muža da je ubije.
* **Kevin Federline** (bivši muž Britney Spears) pojavio se u epizodi *Fannysmackin'*  (7. sezona) kao siledžija poznat kao "Pig" (svinja) i vođa ulične bande koja je nasumično brutalno, a ponekad i fatalno, premlaćivala građane, a najviše turiste u Las Vegasu. U ovoj epizodi banda ozbiljno napada Grega Sandersa koji pokušava pomoći jednoj od njihovih žrtava. Pig se, također, verbalno obrušava na Nicka i Warricka dok oni istražuju mjesto napada na Grega, što dovodi do manjeg fizičkog sukoba između Piga i Nicka.
* **Ian Somerhalder**, **Josh Holloway**, **Elizabeth Mitchell** i **Harold Perrineau**, zvijezde serije *Izgubljeni* (*Lost*), također su gostovali u CSI-u. Somerhalder je glumio osumnjičenog za ubistvo Tonyja Del Nagra (1. epizoda 3. sezone: *Revenge Is Best Served Cold*). Holloway je 2003. igrao Kennyja Richmonda (1. epizoda 4. sezone: *Assume Nothing*), zaposlenika u kasinu koji je na koledžu bio Nickov timski kolega u bejzbol-ekipi. Mitchell se pojavila kao Melissa Winters, tužiteljica vezana za invalidska kolica i Sarina prijateljica sa strašnom tajnom (epizoda *1 Hit Wonder*), a Perrineau je glumio svećenika nečiste prošlosti koji se podvrgao egzorcizmu i koji je nestao (epizoda *Go To Hell*).
* Prije nego što je postao član glavne postave u *CSI: NY*, **Carmine Giovinazzo** pojavio se u spomenutoj 1. epizodi 3. sezone, što ga čini jednim od nekoliko glumaca koji su se pojavili u sve tri CSI-serije.
* **Juliette Goglia** glumila je *Hannah West*, čudo od djeteta, koja je "zamutila vodu" u dva slučaja ubistva u koja je bio umiješan njen polubrat. Njeni hladni, proračunati postupci natjerali su Saru da ponovo razmisli o svojoj karijeri, i ona odlazi na kraju također spomenute epizode *Goodbye and Good Luck*. Sara ostavlja svoj službeni prsluk za novu forenzičarku *Ronnie Lake* nakon što je s njega uklonila etiketu sa svojim imenom i bacila je u kantu za smeće. Prvi slučaj sa Hannah bio je u sezoni 6 (epizoda *The Unusual Suspect*).
* U seriji su gostovala i 4 glumca iz serije *The Shield* **Catherine Dent** glumila je Danny (ubicu) u epizodi *Who Shot Sherlock?* (5. sezona), **Kenny Johnson** igrao je Lema, vozača Korvete, u epizodi *Time of Your Death* (sezona 6),**Walton Goggins** glumio je Shanea (ubicu) u epizodi *Empty Eyes*, a **Jay Karnes** pojavio se kao detektiv Dutch iz Unutrašnje kontrole u epizodi *For Gedda* (sezona 8).
* **Jamie Hyneman** i **Adam Savage**, autori serijala *Mythbusters*, pojavili su se kao naučnici-posmatrači u epizodi *The Theory of Everything* (sezona 8).
* Hip-hoper **Method Man** pojavljuje se kao Drops u epizodama *Poppin' Tags*, *Big Shots* i *Drops Out*.
* **Taylor Swift** glumi Haley Jones u epizodi koja je prikazana 5. 3. 2009. (u SAD-u).
* **Holt McCallany** bio je u epizodi *Young Man with a Horn*. Prethodno je glumio detektiva *Johna Hagena* u *CSI: Miami*.
* Zvijezda serije *Heroji* (*Heroes*) **Milo Ventimiglia** igrao je Bobbyja u epizodi *Friends & Lovers* (sezona 1).
* Zvijezda američke verzije serije *Ured* (*The Office*) **John Krasinski** pojavio se u epizodi *Who Shot Sherlock?* (sezona 5).
* **Travis Barker** glumio je repera u epizodi o reperskim ratovima između istočne i zapadne američke obale. **Shanna Moakler**, bivša miss SAD-a, pojavila se u istoj epizodi kao i njen sada već bivši muž Barker.
* **Allison Scagliotti-Smith**, poznata po ulozi Mindy Crenshaw u *Drake & Josh*, tumačila je zaposlenicu u restoranu brze hrane u epizodi *Deep Fried and Minty Fresh*.

U seriji su se neki epizodni likovi pojavljivali i više sezona. Ovo su neki od njih:

### Konrad Ekli

*Glavni članak: Conrad Ecklie*
### Arči Džonson

*Glavni članak: Archie Johnson*
### Ledi Heder Kesler

*Glavni članak: Lady Heather*

Izvori
------

1. ↑  „Archive copy". Arhivirano iz originala na datum 2016-08-14. Pristupljeno 2016-10-13.
2. ↑
3. ↑

| * p
* r
* u
*CSI: Crime Scene Investigation* |
| --- |
| 
* Franšiza *CSI*

 |
| Sezone | 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* Završetak

 |
| Epizode | 
* "Početak"
* "Van Nadležnosti"
* "Ko i Šta"
* "Izgubljene Devojke"
* "U Vinu Je Istina"
* "Kiti"
* "Blizanački Paradoks"

 |
| Glavni ikovi | 
* Gil Grissom
* Catherine Willows
* Sara Sidle
* Warrick Brown
* Nick Stokes
* Jim Brass
* Greg Sanders
* Al Robbins
* Sofia Curtis
* David Hodges
* Riley Adams
* Raymond Langston
* Wendy Simms
* David Phillips
* D.B. Russell
* Morgan Brody
* Julie Finlay
* Henry Andrews

 |
| Povremeni likovi | 
* Conrad Ecklie
* Archie Johnson
* Lady Heather

 |
| Crossoveri | 
* "Van Nadležnosti"
* "Ko i Šta"
* "Izgubljene Devojke"
* "U Vinu Je Istina"
* "Kiti"
* "Blizanački Paradoks"
* *CSI Triologija*

 |
| Video-igre | 
* *CSI: Crime Scene Investigation (video igra)*
* *CSI: Dark Motives*
* *CSI: 3 Dimensions of Murder*
* *CSI: Hard Evidence*
* *CSI: Deadly Intent*
* *CSI: Fatal Conspiracy*
* *CSI: Unsolved*

 |